stanford-oval/wikipedia huggingface dataset:
หม่อมราชวงศ์อดุลกิติ์ กิติยากร
เครื่องราชอิสริยาภรณ์

พ.ศ. 2534 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายหน้า)
พ.ศ. 2532 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2528 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2531 –  เหรียญจักรพรรดิมาลา (ร.จ.พ.)
พ.ศ. 2535 –  เหรียญรัตนาภรณ์ รัชกาลที่ 9 ชั้นที่ 2 (ภ.ป.ร.2)
เทศบาลกำปอด

สำหรับเมืองหลัก ดูที่ กำปอด (เมือง)
| เทศบาลกำปอด ក្រុងកំពត กรุงกำปอด |
| --- | --- |
เทศบาล
แขวง Traeuy Kaoh
ที่ตั้งเทศบาลในจังหวัดกำปอด
พิกัด: 10°36′N 104°10′E﻿ / ﻿10.600°N 104.167°E﻿ / 10.600; 104.167
ประเทศ:  กัมพูชา
จังหวัด: กำปอด
แขวง: 5
หมู่บ้าน: 15
การปกครอง
 • ประเภท: เทศบาลนคร
 • นายกเทศมนตรี: Neak Sovannary
ประชากร (2551)
 • ทั้งหมด: 36,367 คน
เขตเวลา: UTC+7 (ICT)
รหัสภูมิศาสตร์: 0708
เว็บไซต์: kampot.city
เทศบาลกำปอด (เขมร: ក្រុងកំពត) เป็นเทศบาลระดับอำเภอในจังหวัดกำปอด ทางตอนใต้ของประเทศกัมพูชา เมืองหลักของจังหวัดกำปงคือเมืองกำปอดตั้งอยู่ในเขตเทศบาลนี้
การปกครอง

| แขวง (สังกัด) | หมู่บ้าน (ภูมิ) |
| --- | --- |
Kampong Kandal: Sovann Sakor, Phum Muoy Ousaphie
Krang Ampil: Krang, Svay Thum
Kampong Bay: Kampong Bay Khang Cheung, Kampong Bay Khang Tboung, Bakoeng
Andoung Khmer: Tvi Khang Cheung, Tvi Khang Tboung, Ou Touch, Andoung Khmaer, Ta Deb
Traeuy Kaoh: Ta Angk, Doun, Taok,Srae Boeng, Ta Pream
หม่อมหลวงสราลี กิติยากร

| หม่อมหลวง สราลี กิติยากร |
| --- | --- |

เกิด: 8 เมษายน พ.ศ. 2509 (58 ปี) ประเทศไทย
สัญชาติ: ไทย
ศิษย์เก่า:  โรงเรียนราชินี    โรงเรียนจิตรลดา    จุฬาลงกรณ์มหาวิทยาลัย (ค.บ.)    มหาวิทยาลัยรังสิต (รป.ม.) 
อาชีพ: นักแสดง พิธีกร คอลัมนิสต์ นักธุรกิจ
คู่สมรส: ธีรเดช จิราธิวัฒน์ (สมรส 2536 ; หย่า)  วุฒิศักดิ์ รัตนสุวรรณ์ (สมรส 2567)
บุตร: สุทธกิตติ์ จิราธิวัฒน์ สิทธิกิตติ์ จิราธิวัฒน์
บิดามารดา: หม่อมราชวงศ์อดุลกิติ์ กิติยากร (บิดา) พันธุ์สวลี กิติยากร (มารดา)
ญาติ: พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ (พี่สาว) สมเด็จเจ้าฟ้าฯ กรมหลวงราชสาริณีสิริพัชร มหาวัชรราชธิดา (หลานน้า) สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง (อาหญิง)
หม่อมหลวงสราลี กิติยากร ชื่อเล่น น้ำผึ้ง (เกิด: 8 เมษายน พ.ศ. 2509) เป็นนักแสดง พิธีกร คอลัมนิสต์ และนักธุรกิจชาวไทย เป็นธิดาคนเล็กของหม่อมราชวงศ์อดุลกิติ์ กิติยากร (พระเชษฐาในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง) กับท่านผู้หญิงพันธุ์สวลี กิติยากร (ราชสกุลเดิม ยุคล) เป็นพระขนิษฐาของพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ และเป็นพระมาตุจฉา (น้าหญิง) ในสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
ประวัติ

หม่อมหลวงสราลี กิติยากร เป็นธิดาคนเล็กจากทั้งหมดสองคนของหม่อมราชวงศ์อดุลกิติ์ กิติยากร กับท่านผู้หญิงพันธุ์สวลี กิติยากร (พระนามเดิม: หม่อมเจ้าพันธุ์สวลี ยุคล) มีพี่สาว 1 พระองค์คือพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ส่วนบิดาเป็นโสทรเชษฐาในสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยหม่อมหลวงสราลี เป็นพระมาตุจฉาในสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา
หม่อมหลวงสราลี สำเร็จการศึกษาจากโรงเรียนราชินี โรงเรียนจิตรลดา และระดับอุดมศึกษาจากคณะครุศาสตร์ จุฬาลงกรณ์มหาวิทยาลัย (สาขาวิชาดนตรีศึกษา) ระดับปริญญาโท รัฐประศาสนศาสตรมหาบัณฑิต สาขาวิชารัฐประศาสนศาสตร์ มหาวิทยาลัยรังสิต
หม่อมหลวงสราลี สมรสกับธีรเดช จิราธิวัฒน์ บุตรชายคนโตของสุทธิเกียรติ จิราธิวัฒน์ กับแมรี แอน จิราธิวัฒน์ (มีชื่อไทยว่า มาลีรัตน์ จิราธิวัฒน์) ภรรยาชาวอังกฤษ เมื่อวันที่ 10 พฤศจิกายน พ.ศ. 2536 ทั้งคู่มีบุตรชายฝาแฝด คือ สุทธกิตติ์ ชื่อเล่น ปก และสิทธิกิตติ์ จิราธิวัฒน์ ชื่อเล่น ป้อง ต่อมาธีรเดช และหม่อมหลวงสราลี ได้หย่าจากกัน โดยบุตรชายทั้งสองอยู่ภายใต้การดูแลของหม่อมหลวงสราลี ปัจจุบันเธอสมรสกับวุฒิศักดิ์ รัตนสุวรรณ์ ส่วนธีรเดช จิราธิวัฒน์ ได้สมรสใหม่กับอำไพพรรณ อมรวิวัฒน์ บุตรสาวของพลตำรวจเอกสวัสดิ์ อมรวิวัฒน์ อดีตอธิบดีกรมตำรวจ เมื่อวันที่ 9 พฤศจิกายน พ.ศ. 2552 ส่วนในงานพระราชพิธีพระบรมศพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เธอได้ตามเสด็จ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ไปการพระราชพิธีบำเพ็ญพระราชกุศลต่าง ๆ ณ พระที่นั่งดุสิตมหาปราสาท ในพระบรมมหาราชวังกรุงเทพมหานคร
นับตั้งแต่ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เสด็จไปประทับรักษาพระอาการประชวร ณ โรงพยาบาลจุฬาลงกรณ์​ สภากาชาด​ไทย​ ได้โปรดให้หม่อมหลวงสราลี เป็นผู้แทนพระองค์ไปในพระกรณียกิจต่าง ๆ อยู่อย่างสม่ำเสมอ โดยหม่อมหลวงสราลีได้ตามเสด็จ สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ไปทรงเยี่ยมราษฎร​ในพื้นที่ต่าง ๆ ที่ประสบภัยพิบัติ​ในหลายพื้นที่อีกด้วย
ผลงาน > พิธีกร

ฟ้าใสน้ำใจ
เที่ยวละไม ทั่วไทย
เที่ยวละไม...ไทยแลนด์เวิลด์
คนไทย หัวใจไม่ท้อ
Morning Tips
กับข้าวเช้านี้
ผลงาน > การประกวด

พ.ศ. 2527 เคพีเอ็น อวอร์ดหรือการประกวดร้องเพลงสยามกลการ นักร้องดีเด่นประเภทเพลงไทยสากล พ.ศ. 2527
ผลงาน > เกียรติคุณที่ได้รับ

ศิลปศาสตรดุษฎีบัณฑิตกิตติมศักดิ์ (การท่องเที่ยว) มหาวิทยาลัยเทคโนโลยีราชมงคลสุวรรณภูมิ
ผลงาน > ละครโทรทัศน์

พ.ศ. 2530 มหาเวสสันดรชาดก
พ.ศ. 2543 ข้ามสีทันดร (นักแสดงรับเชิญ)
พ.ศ. 2546 ผี วิญญาณ และความผูกพัน (ครูเหม เวชกร) ตอน ฆาตกรรม
พ.ศ. 2546 สี่แผ่นดิน รับบท แช่ม
พ.ศ. 2558 รักเร่ รับบท เพียงเพ็ญ
พ.ศ. 2560 ศรีอโยธยา รับบท กรมหลวงอภัยนุชิต / พระพันวัสสาใหญ่
สถานที่อันเนื่องจากนาม

น้ำตกสราลีภิรมย์ อุทยานแห่งชาติภูจองนายอย อำเภอนาจะหลวย จังหวัดอุบลราชธานี
แหล่งข้อมูลอื่น

สัมผัสพระราชปนัดดา (เหลน) ฝาแฝดชายวัย 6 ขวบ แห่ง ‘สมเด็จพระนางเจ้าฯ’ เก็บถาวร 2007-03-12 ที่ เวย์แบ็กแมชชีน
ไอล์ออฟแมน

| ไอล์ออฟแมน Ellan Vannin (แมน) Isle Of Man (อังกฤษ) |
| --- | --- |
   ธงชาติ    ตราแผ่นดิน  
คำขวัญ: "Quocunque Jeceris Stabit",  อังกฤษ: whithersoever you throw it, it will stand
เพลงชาติ: "O Land of Our Birth" "Arrane Ashoonagh dy Vannin" (แมน)

เมืองหลวง และเมืองใหญ่สุด: ดักลาส
ภาษาราชการ: ภาษาอังกฤษ ภาษาแมน
การปกครอง: อาณานิคมโพ้นทะเลของสหราชอาณาจักร

• ประมุขแห่งรัฐ : สมเด็จพระเจ้าชาลส์ที่ 3 แห่งสหราชอาณาจักร (ลอร์ดออฟแมนน์)
• ข้าหลวง : เซอร์ริชาร์ด กอซนีย์
• มุขมนตรี : ฮาวเวิร์ด ควีล
 
อาณานิคมโพ้นทะเลของสหราชอาณาจักร

• สถาปนา : ค.ศ. 1765
 
พื้นที่
• รวม: 572 ตารางกิโลเมตร (221 ตารางไมล์) (190)
• แหล่งน้ำ (%): 0
ประชากร
• 2006 ประมาณ: 80,058 (201)
• ความหนาแน่น: 131.2 ต่อตารางกิโลเมตร (339.8 ต่อตารางไมล์) (75)
จีดีพี (อำนาจซื้อ) : 2003 (ประมาณ)
• รวม: $ 2.113 พันล้าน (201)
• ต่อหัว: $ 35,000 (11/12)
จีนี: 0.41 ต่ำ
เอชดีไอ (2010): 0.849 สูงมาก · 14
สกุลเงิน: Manx pounds and pence
เขตเวลา: GMT (UTC)
• ฤดูร้อน (เวลาออมแสง): UTC+1 (BST)
ขับรถด้าน: ซ้ายมือ
รหัสโทรศัพท์: +1
รหัส ISO 3166: IM
โดเมนบนสุด: .im
The Isle of Man Treasury issues its own sterling notes and coins (see Manx pound).
ไอล์ออฟแมน (อังกฤษ: Isle of Man, เสียงอ่านภาษาอังกฤษ: /ˈmæn/; แมน: Ellan Vannin, ออกเสียง [ˈɛlʲən ˈvanɪn]) เป็นดินแดนอาณานิคมปกครองตนเองของสหราชอาณาจักร ตั้งอยู่ในเขตทะเลไอริช (Irish Sea) ในบริเวณศูนย์กลางของหมู่เกาะบริเตน (British Isles) ประมุขแห่งรัฐคือสมเด็จพระเจ้าชาลส์ที่ 3 แห่งสหราชอาณาจักร ในฐานะเจ้าครองนครแห่งแมนน์ (ลอร์ดออฟแมนน์ - Lord of Mann) โดยมีข้าหลวงทำหน้าที่เป็นผู้สำเร็จราชการแทนพระองค์  ไอล์ออฟแมนนี้ไม่ได้เป็นดินแดนส่วนหนึ่งของสหราชอาณาจักรบริเตนใหญ่และไอร์แลนด์เหนือ แต่กิจการด้านการต่างประเทศ การป้องกันดินแดน และการบริหารระบบธรรมาภิบาลระดับสูงสุด (ultimate good-governance) ของไอล์ออฟแมนอยู่ในความรับผิดชอบของรัฐบาลสหราชอาณาจักร
กำปอด (เมือง)

สำหรับเทศบาลที่เมืองตั้งอยู่ ดูที่ เทศบาลกำปอด
| กำปอด ក្រុងកំពត |
| --- | --- |
เมือง

กำปอดตำแหน่งของเมืองกำปอด
พิกัด: 10°36′48″N 104°10′48″E﻿ / ﻿10.61333°N 104.18000°E﻿ / 10.61333; 104.18000
ประเทศ:  กัมพูชา
จังหวัด: กำปอด
เทศบาล: กำปอด
การปกครอง
 • ประเภท: เทศบาลเมือง
 • นายกเทศมนตรี: H.E. Neak Sovannary
ความสูง: 1 เมตร (3 ฟุต)
ประชากร (2541)
 • ทั้งหมด: 39,186 คน
เขตเวลา: UTC+7 (กัมพูชา)
เว็บไซต์: https://kampot.city
กำปอด หรือ ก็อมโปต (เขมร: ក្រុងកំពត) เป็นเมืองทางตอนใต้ของประเทศกัมพูชา และเป็นเมืองศูนย์กลางของจังหวัดกำปอด ตั้งอยู่บริเวณแม่น้ำแพร็กตึกชู ใกล้กับเทือกเขาดมเร็ยและอ่าวไทย กำปอดยังเคยเป็นศูนย์กลางของ Circonscription Résidentielle de Kampot ภายใต้การปกครองของฝรั่งเศส และยังเป็นเมืองท่าที่สำคัญ ก่อนที่เมืองพระสีหนุจะถูกก่อตั้งขึ้น กำปอดแตกต่างจากเมืองอื่น ๆ เพราะมีสิ่งก่อสร้างในยุคอาณานิคมของฝรั่งเศสหลายแห่ง เมืองนี้มีชื่อเสียงในด้านพริกไทย ซึ่งส่งออกไปทั่วโลก และยังส่งออกน้ำปลาท้องถิ่น และทุเรียนอีกด้วย
สถานที่ท่องเที่ยวสำคัญ ได้แก่ เทือกเขาดมเร็ย และเทือกเขาบอกอร์
ดูเพิ่ม

สงครามกำปอด
แหล่งข้อมูลอื่น

คู่มือการท่องเที่ยว Kampot จากวิกิท่องเที่ยว (ในภาษาอังกฤษ)
| ด ค ก จังหวัดกำปอด |
| --- | --- | --- |
เมืองหลัก: กำปอด
| อำเภอ |  นครเจย  บันทายมาศ  ชูก  ชุมคีรี  ดงทน  กำปงตราก  ตึกโชว  เทศบาลกำปอด นคร  |  |
| สถานที่ |  สถานีเขาปูกโค  สวนสัตว์กำปอด  |  |
หย่งชุน

คำว่า "เหว่งช้น" ในแบบอักษรจีนตัวย่อ
เหว่งช้น (สำเนียงกวางตุ้ง) หรือ หย่งชุน (สำเนียงจีนกลาง) (อักษรจีนตัวเต็ม: 詠春, พินอิน: yǒng chūn, อังกฤษ: Wing Chun, Wing Tsun) เป็นศิลปะการต่อสู้จีนแขนงหนึ่งในแบบของกังฟู
ประวัติ

ตามตำนาน เหว่งช้น (หย่งชุน) เกิดขึ้นในยุคราชวงศ์ชิง หลังจากวัดเส้าหลินถูกเพลิงเผาไหม้จนวอดวาย 5 ปรมาจารย์อาวุโส (五祖) และบรรดาลูกศิษย์ (เช่น หง ซีกวาน และ ฟ้อง ไซหยก) ต่างแยกย้ายกระจัดกระจายออกไปตามเส้นทางของตนเอง แต่ก็ยังคงไว้ซึ่งอุดมการณ์ต้านแมนจูอยู่
แม่ชีอื่อซ่า (อู่เหมย) หนึ่งใน 5 ปรมาจารย์อาวุโส ได้อพยพไปเป็นกบจำศีลบนเขาซ่งซาน และที่นั่นนางได้คิดค้นศิลปะการต่อสู้แบบใหม่ขึ้น ซึ่งได้รับแรงบันดาลใจจากการเห็นการต่อสู้ระหว่างนกกระเรียนกับงูเห่า โดยงูได้พยายามโจมตีนกกระเรียนเป็นเส้นตรง แต่นกกระเรียนได้เคลื่อนไหวตัวเองเป็นวงกลม ทำให้งูไม่อาจทำอะไรนกกระเรียนได้ (บางข้อมูลระบุว่าเป็นการต่อสู้ระหว่างนกกระเรียนกับงู) นางได้นำเอารูปแบบการต่อสู้แบบนี้มาพัฒนาจนเป็นรูปแบบใหม่ของกังฟูซึ่งแตกต่างจากกังฟูวัดเส้าหลิน
จากนั้นหย่งชุนได้แต่งงานกับ เหลือง ปอกเชา และพยายามจะสอนวิชานี้ให้กับสามีแต่สามีไม่ยอมฝึกเพราะตัวสามีนั้นได้ฝึกฝน มวยเส้าหลินมาอย่างช่ำชองแล้วแต่หย่งชุนก็ได้แสดงฝีมือและได้เอาชนะสามีทุก ครั้ง สุดท้ายสามีจึงยอมเรียนวิชานี้กับภรรยา และจากจุดนี้จึงได้ตั้งชื่อมวยแขนงใหม่นี้ว่า หย่งชุน ตามชื่อภรรยา
รูปแบบ

หวิงชุน  แตกต่างจากกังฟูแบบอื่นอย่างชัดเจน เป็นมวยที่ไม่ต้องใช้พละกำลังหรือความแข็งแกร่งมากนัก เหมาะสมกับสรีระของผู้หญิง ที่แรงกายอ่อนแอกว่าผู้ชาย เน้นในการป้องกันตัวและจู่โจมในระยะสั้นอย่างรวดเร็ว มีวิธีการยืนเท้าที่มั่นคง
หวิงชุน ได้ถูกถ่ายทอดต่อมาในรุ่นต่อรุ่น จนกระทั่งมาถึงรุ่นของ ฉั่น หว่าซุน และ ยิปมัน โดยเฉพาะยิปมันที่เป็นผู้ที่ทำให้หย่งชุนโด่งดังเป็นที่รู้จักในระดับสากล ด้วยความที่เป็นผู้ถ่ายทอดวิชานี้ให้แก่ บรูซ ลี ซึ่งต่อมากลายเป็นนักแสดงแอ็คชั่นที่มีชื่อเสียงระดับโลก โดยมีศิลปะการป้องกันตัวแบบที่เจ้าตัวคิดค้นขึ้นมา ที่เรียกว่า "จีทคุนโด้" เป็นเอกลักษณ์ ซึ่งบรูซ ลี ได้ยอมรับว่าพื้นฐานของ
จีทคุนโด้นำมาจากหวิงชุนนี่เอง
ในประเทศไทย

หวิงชุนในประเทศไทย เริ่มต้นขึ้นในปี ค.ศ. 1988 ซึ่งชาวไทยคนแรกที่นำมาฝึกสอน คือ อาจารย์ อนันต์ ทินะพงศ์ ที่เรียนวิชานี้ที่สหรัฐอเมริกา จาก จู เสาไหล่ หรือ โรเบิร์ต ชู ผู้ซึ่งเป็นศิษย์ของ เจวียง ฮอกกิ่น ผู้ซึ่งเป็นศิษย์โดยตรงของยิปมัน โดยเปิดสอนเริ่มแรกอย่างไม่คิดค่าเล่าเรียนที่สวนลุมพินี
หมัดหนึ่งหุน

หมัดหนึ่งหุนเป็นหนึ่งในท่าต่อยที่มีชื่อเสียงที่สุดของบรู๊ซ ลีโดยสามารถชกคู่ต่อสู้กระเด็นไปได้หลายเมตร โดยที่ไม่ต้องง้างหมัดชกเลย ซึ่งเชื่อว่ากระบวนท่านี้ถูกพัฒนามาเป็นพัน ๆ ปีตั้งแต่มวยเส้าหลินจนถึงมวยหวิงชุน หรือกังฟูทางตอนใต้ของจีนอื่น ๆ
การให้พนักงานต้อนรับบนเครื่องบินฝึก

ในกลางปี ค.ศ. 2011 สายการบินฮ่องกงแอร์ไลน์ ได้ให้พนักงานต้อนรับบนเครื่องบินหญิง เข้าคอร์สฝึกกังฟูแบบหวิงชุนเพื่อใช้ในการป้องกันตัวและรับมือกับผู้โดยสารที่หยาบคายหรือเมา เนื่องจากเป็นศิลปะการต่อสู้ที่ฝึกง่ายและใช้ได้ดีกับสถานที่แคบ ๆ
แหล่งข้อมูลอื่น

มวยหวิงชุน (Wing Chun) เก็บถาวร 2011-02-02 ที่ เวย์แบ็กแมชชีน
ป้องกันตัวด้วยมวยหย่งชุน เก็บถาวร 2011-06-15 ที่ เวย์แบ็กแมชชีน
ประวัติมวยหย่งชุน ฉบับสมบูรณ์
| ด ค กบรูซ ลี |
| --- | --- | --- |
| บทความหลัก |  เจี๋ยฉวนเต้า  หย่งชุน  ผลงานภาพยนตร์  |  |
| ภาพยนตร์ |  ไอ้หนุ่มซินตึ๊ง (ค.ศ. 1971)  ไอ้หนุ่มซินตึ๊ง ล้างแค้น (ค.ศ. 1972)  ไอ้หนุ่มซินตึ๊ง บุกกรุงโรม (ค.ศ. 1972)  ไอ้หนุ่มซินตึ๊ง มังกรประจัญบาน (ค.ศ. 1973)  ไอ้หนุ่มซินตึ๊ง เกมมังกร (ค.ศ. 1978)  |  |
| บุคคลเกี่ยวข้อง |  แบรนดอน ลี  หยิปหมั่น  ชัค นอร์ริส  ฮวาง อินซิก  จี ฮันแจ  แดน อีโนซันโต  เจมส์ โคเบิร์น  สตีฟ แม็กควีน  |  |
| วัฒนธรรมร่วมสมัย |  ดราก้อน ลี  เฟยหลง  มาร์แชล ลอว์  เค็นชิโร่  |  |
| ด ค กศิลปะการต่อสู้ |
| --- | --- |
 รายชื่อสไตล์  ประวัติศาสตร์  Timeline  Hard and Soft 
Regional origin:  จีน  ยุโรป  อินเดีย  อินโดนีเซีย  ญี่ปุ่น  เกาหลี  ฟิลิปปินส์ 
Unarmed techniques:  Punch  Kick  Hold  Clinch  Elbow  Knee  Headbutt  Trap  Sweep  Throw  Takedown  Joint lock  Chokehold 
อาวุธ:  การยิงธนู  Shooting  Knife fighting  Stick fighting  Swordsmanship  Melee weapons 
Training:  Sparring  Randori  Forms  Pushing hands  Punching bag  Practice weapon 
Grappling:  บราซิลเลียนยิวยิตสู  เยอรมันยิวยิตสู  ยูโด  ยิวยิตสู  ซามบะ  ซูโม่  มวยปล้ำ  สตอฟ 
Striking:  มวยสากล  กาโปเอย์รา  คาราเต้  คิกบอกซิง  กังฟู  มวยไทย  และเหว่  มวยลาว  ซ่านโฉ่ว  ซาวัต  เทควันโด  โววีนัม  ชินเดนไค  กุนเขมร 
Internal:  ไอกิโด  Aikijutsu  ปา-กว้าจ่าง  ไท่เก๊ก  สิงอี้เฉวียน  ชี่กง 
Full contact / Combat sports:  Professional boxing  Professional kickboxing  Knockdown karate  ศิลปะการต่อสู้แบบผสม  Submission wrestling 
Self-defense / Combatives:  อาร์นิส  บาร์ติตสู  ฮับกีโด  คาจูเคนโบ  คราฟมากา  MCMAP  ปันจักสีลัต  ซิสเตมา  หย่งชุน  Legal aspects 
Eclectic / Hybrids:  อเมริกันเคนโป  ชุนคุคโด  เจี๋ยฉวนเต้า  Shooto  Shorinji Kempo  Unifight  ชินเดนไค 
Entertainment:  เกมต่อสู้  Martial arts film (Chanbara)  มวยปล้ำอาชีพ  นักฆ่าเทวดาแขนเดียว 
 The Martial Arts Portal
หย่งชุน หมัดสั้นสะท้านบู๊ลิ้ม

| หย่งชุน หมัดสั้นสะท้านบู๊ลิ้ม |
| --- | --- |
หน้าปกดีวีดีในแบบภาษาจีน
กำกับ: หยวน หวูปิง
เขียนบท: เอลซา ถัง
นักแสดงนำ: หยาง จื่อฉยง เจิ้น จื่อตัน ฉี เส้าเฉียน
ผู้จัดจำหน่าย: เซ็นจูรี แปซิฟิก (ในฮ่องกง)  ธนาเอ็นเตอร์เทนเมนท์ (ในประเทศไทย)
วันฉาย:  ฮ่องกง:   24 มีนาคม 1994
ความยาว: 93 นาที
ประเทศ: ฮ่องกง
ภาษา: กวางตุ้ง
ต่อจากนี้: Wing Chun (ซีรีส์) (2004) - (2007)
ข้อมูลจาก IMDb
หย่งชุน หมัดสั้นสะท้านบู๊ลิ้ม (อังกฤษ: Wing Chun, อักษรจีนตัวเต็ม: 詠春) เป็นภาพยนตร์กำลังภายในและตลกสัญชาติฮ่องกง ในปี ค.ศ. 1994 นำแสดงโดย หยาง จื่อฉยง, เจิ้น จื่อตัน และ ฉี เส้าเฉียน กำกับการแสดงโดย หยวน หวูปิง ดัดแปลงมาจากตำนานของจอมยุทธหญิงในยุคราชวงศ์ชิงที่ชื่อ เหยียน หย่งชุน ผู้ที่ได้รับการกล่าวขานว่าเป็นต้นแบบของมวยหย่งชุน
เนื้อเรื่อง

เหยียน หย่งชุน (หยาง จื่อฉยง) เป็นแม่ค้าขายเต้าหู้ อยู่ในหมู่บ้านริมเขาไทซาน ต่อมาด้วยความสวย หย่งชุนถูกอันธพาลรังแกและข่มขู่ให้แต่งงานด้วย เธอจึงหนีขึ้นเขาและได้พบกับแม่ชีอู่เหม่ย (เจิ้ง เพ่ยเพ่ย) ผู้ซึ่งสอนกังฟูให้เธอจนช่ำชอง และเป็นที่มาของเพลงมวยหย่งชุน
หย่งชุนได้ช่วยเยี่ยมเหนียง (แคทเธอรีน เฟยหง ยาน) สาวชาวบ้านไร้ที่พึ่งไว้จากการฉุดของโจรป่าและพามาอยู่ด้วยที่บ้าน เหลียง ปอกเชา (เจิ้น จื่อตัน) คู่หมั้นหย่งชุนเดินทางถึงคิดว่าหย่งชุนเป็นชาย และเยี่ยนเหนียงเป็นหย่งชุนจนเกิดการหึงหวง วานรเหินรองหัวหน้าโจรป่าคิดจะมาฉุดเยี่ยนเหนียงอีกครั้งแต่ถูกหย่งชุนทำร้ายบาดเจ็บ ชะนีเหิน (ฉีเส้าเฉียน) หัวหน้าโจรจึงออกโรงมาล้างแค้น หย่งชุนแม้จะชนะแต่ก็บาดเจ็บสาหัส
ด้านเหลียงปอกเชาเมื่อรู้ว่าใครคือเหย่งชุนตัวจริงจึงตัดสินใจขอแต่งงาน ส่วนหย่งชุนจึงขึ้นเขาไปหาอาจารย์รักษาตัวและขอคำชี้แนะ จากนั้นลงมาสู้กับชะนีเหินอีกครั้งโดยมีเดิมพันว่า ถ้าหย่งชุนแพ้ต้องแต่งกับชะนีเหิน แต่ถ้าชนะชะนีเหินต้องเรียกหย่งชุนว่าแม่
นักแสดง

หยาง จื่อฉยง (มิเชล โหย่ว) รับบท เหยียน หย่งชุน
เจิ้น จื่อตัน (ดอนนี่ เยน) รับบท เหลียง ปอกเชา
ฉี เส้าเฉียน รับบท ชะนีเหิน
เจิ้ง เพ่ยเพ่ย รับบท แม่ชีอู่เหม่ย
ย่วน ฉงตาน รับบท ลูกคิดหยกฟาง
หลี่ จื่อสง รับบท บัณฑิตหวง
แคทเธอรีน เฟยหง ยาน รับบท เยี่ยมเหนียง
เบื้องหลัง

Wing Chun เป็นภาพยนตร์ในการกำกับเรื่องที่ 23 ของหยวน หวูปิง ผู้กำกับภาพยนตร์แอ็คชั่นชาวจีนที่มีชื่อเสียงและประสบความสำเร็จมากที่สุดคนหนึ่ง เนื้อเรื่องดัดแปลงมาจากตำนานของจอมยุทธหญิงในยุคราชวงศ์ชิงที่ชื่อ เหยียน หย่งชุน หรือ หยิม หวิ่งชุน ผู้ที่ได้รับการกล่าวขานว่าเป็นต้นแบบของมวยหย่งชุน
สำหรับเรื่องนี้ถือเป็นภาพยนตร์ตลกด้วย ที่กระทั่งจบก็ไม่มีตัวละครตัวไหนตายเลย
นำแสดงโดย หยาง จื่อฉยง นักแสดงกังฟูหญิงชาวมาเลเซีย ที่นับเป็นการแสดงนำเป็นเรื่องที่ 2 ในภาพยนตร์ของหยวน หวูปิง ต่อจาก Tai Chi Master ภาพยนตร์เรื่องก่อนหน้านั้นเพียงเรื่องเดียวในปี ค.ศ. 1993
ในเว็บไซต์ IMDb ได้ให้คะแนนภาพยนตร์เรื่องนี้ 7 ดาวจากทั้งหมด 10 คะแนนเต็ม
ในประเทศไทยเมื่อเข้าฉายในโรงภาพยนตร์ใช้ชื่อภาษาไทยว่า หย่งชุน หมัดสั้นสะท้านบู๊ลิ้ม แต่เมื่อออกเป็นดีวีดีใช้ชื่อว่า พยัคฆ์สาวหมัดหย่งชุน
ต่อมาในฮ่องกงได้มีการสร้างต่อเป็นซีรีส์ในชื่อเดียวกัน ออกอากาศตั้งแต่ปี ค.ศ. 2004-2007 ความยาว 40 ตอน นำแสดงโดย หยวนเปียว, เซียะ ถิงฟง และหง จินเป่า (ชื่อภาษาไทยว่า "หย่งชุน พยัคฆ์แค้นเลือดมังกร")
แหล่งข้อมูลอื่น

ข้อมูลจากIMDb
บางใหญ่ (แก้ความกำกวม)

บางใหญ่ อาจหมายถึง:
อำเภอบางใหญ่
เทศบาลเมืองบางใหญ่
บางใหญ่ซิตี้ ย่านการค้าและที่อยู่อาศัยหนาแน่น
ชุมทางต่างระดับบางใหญ่
สถานีตลาดบางใหญ่
ลัทธิซาตาน

ดาวห้าแฉกกลับหัว สัญลักษณ์ที่แสดงออกถึงความเชื่อมโยงถึงซาตาน
ลัทธิบูชาซาตาน (อังกฤษ: Santanism) เป็นคำอย่างกว้างที่กล่าวถึงขบวนการทางสังคมขนาดใหญ่ที่มีอุดมการณ์และความเชื่อทางปรัชญาที่หลากหลาย ลักษณะที่พบร่วมกัน คือ ความเกี่ยวข้องหรือความศรัทธาเชิงสัญลักษณ์ต่อความครั่งใคร่ผู้หญิง ซึ่งนักลัทธิบูชาซาตาน มองว่าเป็นภาพลักษณ์ของการปลดปล่อย ก่อนหน้านั้นมีลักษณะเป็นองค์กรลับๆ มาเริ่มต้นอย่างเป็นทางการใน ปี พ.ศ. 2509 ในชื่อ ศาสนจักรซาตาน ในปี พ.ศ. 2533 คาดว่ามีผู้บูชาซาตานจำนวน 50,000 คน และอาจมีมากที่สุดถึง 100,000 คนทั่วโลก แบ่งได้เป็นสองประเภทคือ แบบเชื่อในพระเจ้า กับ แบบไม่เชื่อว่าพระเจ้ามีอยู่จริง
ซาตานในสวรรค์ลา วาดโดย Gustave Doré
ลัทธิซาตานแบบเชื่อในพระเจ้า

เป็นลัทธิซาตานแบบดั้งเดิม เน้นการบูชายัญปีศาจ การบูชาเทพลูซิเฟอร์ แคชเปอร์
ลัทธิซาตานแบบไม่เชื่อว่ามีพระเจ้า

ค่อนไปทาง  ลัทธิอไญยนิยม ศาสนจักรซาตานจะจัดอยู่ในประเภทนี้ โดยไปมุ่งเน้นเรื่อง ความเป็นเอกบุคคล กฏธรรมชาติ อัตนิยม
บทความเกี่ยวเนื่อง
ภาครัฐของอเมริกา รับรองให้ ‘โบสถ์ซาตาน’ เป็นองค์กรศาสนาอย่างเป็นทางการ พร้อมได้รับการคุ้มครองทางกฎหมาย
.
ท่ามกลางศาสนาทางเลือกมากมาย นอกเหนือไปจากศาสนากระแสหลัก หนึ่งในนั้นมี The Satanic Temple หรือโบสถ์ซาตานของกลุ่มคนที่ศรัทธาและเชื่อมั่นในซานตานรวมอยู่ด้วย ซึ่งล่าสุดได้รับการรับรองจากภาครัฐแล้ว
.
มีรายงานว่า IRS (International Revenue Service) หรือกรมสรรพากรของสหรัฐฯ ได้มีประกาศรับรองให้ The Satanic Temple เป็นองค์กรทางศาสนาอย่างเป็นทางการ ซึ่งหมายความว่า เป็นองค์กรที่จะได้รับการคุ้มครองทางกฎหมาย รวมถึงต้องมีภาระทางภาษีกับภาครัฐด้วยเช่นกัน
.
สิ่งที่ The Satanic Temple จะได้รับจากการเปลี่ยนแปลงในครั้งนี้ คือสิทธิทางกฎหมาย เช่น การฟ้องร้องต่อศาลในกรณีที่ถูกดูหมิ่นเหยียดหยาม และสามารถดำเนินกิจกรรมต่างๆ ในสถานะขององค์กรการกุศลได้
.
ที่ผ่านมา กลุ่มที่ศรัทธาใน The Satanic Temple นั้นที่ผลักดันการสื่อสารให้คนเข้าใจ ‘อเทวนิยม’ ให้มากขึ้น พร้อมกับเรียกร้องให้ภาครัฐมีการคุ้มครองทางกฎหมายให้กับพวกเขา เฉกเช่นเดียวกับศาสนากระแสอื่นๆ ที่ได้รับสถานะอย่างเป็นทางการไปแล้ว 
.
The Satanic Temple เคยมีข่าวใหญ่ไปครั้งหนึ่ง เมื่อผู้นำในกลุ่มได้ตัดสินใจฟ้องร้องกับทาง Netflix และ Warner. Bros เป็นเงินกว่า 150 ล้านดอลลาร์ จากกรณีที่ใช้รูปปั้น 'บาโฟเมต' ในซีรีส์เรื่อง Chilling Adventures of Sabrina ซึ่งมีลักษณะคล้ายกับของจริงที่โบสถ์ซาตานในดีทรอยท์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ลัทธิซาตาน
Religious Tolerance page on Satanism เก็บถาวร 2022-07-20 ที่ เวย์แบ็กแมชชีน
Satanism ที่เว็บไซต์ Curlie
คลองบางใหญ่ (จังหวัดนนทบุรี)

คลองบางใหญ่ช่วงตัดถนนกาญจนาภิเษก
คลองบางใหญ่ เป็นคลองในพื้นที่อำเภอบางใหญ่ จังหวัดนนทบุรี อยู่ในความดูแลของกรมชลประทาน มีความยาวประมาณ 7 กิโลเมตร เชื่อมต่อระหว่างคลองอ้อมนนท์ คลองบางกอกน้อย และคลองนราภิรมย์
คลองบางใหญ่เป็นคลองขุด ไม่แน่ชัดว่าขุดเมื่อใด มีการตั้งชุมชนตั้งแต่อย่างน้อยสมัยอยุธยาแต่เพิ่งมีหลักฐานในนิราศสมัยรัตนโกสินทร์ เช่นสุนทรภู่เคยใช้เส้นทางนี้เมื่อครั้งที่ไปนมัสการพระปฐมเจดีย์และค้นหายาอายุวัฒนะที่เมืองสุพรรณบุรี เดินทางโดยใช้เส้นทางคลองบางกอกน้อย ออกคลองบางใหญ่ คลองโยง ลานตากฟ้า แม่น้ำท่าจีน และเข้าสุพรรณบุรีตามลำดับ มีวัดเก่าแก่ริมคลองบางใหญ่ ได้แก่ วัดอินทร์ที่สร้างในสมัยอยุธยามีชุมชนวัดอินทร์ซึ่งเป็นชุมชนขนาดใหญ่ วัดคงคาเป็นวัดเก่าแก่มีมาตั้งแต่ครั้งกรุงสุโขทัย วัดบางโคซึ่งมีชุมชนบางโคตั้งแต่ครั้งกรุงรัตนโกสินทร์ตอนต้น ส่วนวัดอื่นที่ตั้งอยู่ริมคลองได้แก่ วัดส้มเกลี้ยง วัดพระนอน วัดท่าบันเทิงธรรม และวัดหลังบาง
ในสมัยก่อนที่จะขุดคลองมหาสวัสดิ์ในสมัยพระบาทสมเด็จพระจอมเกล้าเจ้าอยู่หัว การคมนาคมระหว่างจังหวัดพระนคร ธนบุรี และนนทบุรี ได้อาศัยผ่านเส้นทางนี้
สภาพปัจจุบันของคลองบางใหญ่มีอุปสรรคกีดขวางการไหลของน้ำ เช่น ผักตบชวา วัชพืชและต้นไม้ขนาดเล็กขึ้นหนาแน่นเป็นช่วง ๆ จากข้อมูล พ.ศ. 2562 มีปริมาณผักตบชวาอยู่อย่างหนาแน่นในคลองบางใหญ่ในเขตเทศบาลตำบลบางใหญ่ (ในขณะนั้น) ระยะทางประมาณ 1 กิโลเมตร มีพื้นที่ผักตบชวาประมาณ 30,000 ตารางเมตร (คิดเป็นปริมาณประมาณ 1,500 ตัน)
พรุ่งนี้ผมจะเดตกับเธอคนเมื่อวาน

| พรุ่งนี้ผมจะเดตกับเธอคนเมื่อวาน |
| --- | --- |
ใบปิดภาพยนตร์
กำกับ: ทะกะฮิโระ มิกิ
เขียนบท: โทะโมะโกะ โยะชิดะ
สร้างจาก: พรุ่งนี้ผมจะเดตกับเธอคนเมื่อวาน โดย ทะกะฟุมิ นะนัตสิกึ
นักแสดงนำ:   โซะตะ ฟุกุชิ  โคมัตสึ นานะ  มะซะฮิโระ ฮิงะชิเดะ  ยูกิ ยะมะดะ  คะยะ คิโยะฮะระ  อะกิระ โอะตะกะ  โยะชิโกะ มิยะซะกิ 
กำกับภาพ: โคะสึเกะ ยะมะดะ
ตัดต่อ: นะโอะยะ บันโด
ดนตรีประกอบ: ซึกุรุ มัตสึทะนิ
ผู้จัดจำหน่าย: โทโฮ
วันฉาย:    17 ธันวาคม ค.ศ. 2016 (2016-12-17)     2 กุมภาพันธ์ ค.ศ. 2017 (2017-02-02) 
ความยาว: 111 นาที
ประเทศ:  ญี่ปุ่น
ภาษา: ภาษาญี่ปุ่น
ทำเงิน: US$1.7 million
พรุ่งนี้ผมจะเดตกับเธอคนเมื่อวาน (ญี่ปุ่น: ぼくは明日、昨日のきみとデートする) เป็นภาพยนตร์รักจากประเทศญี่ปุ่น กำกับโดย ทะกะฮิโระ มิกิ นำแสดงโดย โซะตะ ฟุกุชิ และโคมัตสึ นานะ ออกฉายในประเทศญี่ปุ่น โดยโทโฮ เมื่อวันที่ 17 ธันวาคม ค.ศ. 2016
เนื้อเรื่อง

ทะกะโตชิ มินะมิยะมะ ซึ่งเป็นนักเรียนศิลปะในเคียวโตะ ได้พบรักกับเอมิ ฟุกุจุ ขณะกำลังโดยสารรถไฟไปเรียนในตอนเช้า เขาได้สารภาพรักกับเอมิ ขอเบอร์โทรศัพท์ และเริ่มใช้ชีวิตคู่ แต่หลังจากผ่านไป 15 วัน ทะกะโตชิ ได้ค้นพบความสัมพันธ์ทางกาลเวลาอันลึกลับซึ่งเปิดเผยโดยเอมิ ทำให้ทั้งคู่ได้พบกันเพียงทุก ๆ 5 ปี และพบกันครั้งละ 30 วันเท่านั้น
นักแสดง

โซะตะ ฟุกุชิ แสดงเป็น ทะกะโตชิ มินะมิยะมะ
โคมัตสึ นานะ แสดงเป็น เอมิ ฟุกุจุ
มะซะฮิโระ ฮิงะชิเดะ
ยูกิ ยะมะดะ
คะยะ คิโยะฮะระ
อะกิระ โอะตะกะ
โยะชิโกะ มิยะซะกิ
เพลงประกอบ

"แฮปปีเอนด์" โดยวงแบ็กนัมเบอร์
การตอบรับ

ทำรายได้เป็นอันดับที่สี่ในวันเปิดตัว มีผู้เข้าชม 150,000 คน ทำรายได้ US$1.7 million
แหล่งข้อมูลอื่น

เว็บไซต์ทางการ (ญี่ปุ่น)
พรุ่งนี้ผมจะเดตกับเธอคนเมื่อวาน ที่อินเทอร์เน็ตมูวีเดตาเบส
อานแห่งเบรอตาญ

| อานแห่งเบรอตาญ |
| --- | --- |

ดัชเชสแห่งเบรอตาญ
ครองราชย์: 9 กันยายน ค.ศ. 1488 –  9 มกราคม ค.ศ. 1514
พืธีขึ้น: 10 กุมภาพันธ์ ค.ศ. 1489
ก่อนหน้า: ฟร็องซัวที่ 2
ถัดไป: โกลด
สมเด็จพระราชินีแห่งชาวโรมัน
ระหว่าง: 19 ธันวาคม ค.ศ. 1490 –  15 กุมภาพันธ์ ค.ศ. 1492
สมเด็จพระราชินีแห่งฝรั่งเศส
ครั้งที่ 1: 6 ธันวาคม ค.ศ 1491 –  7 เมษายน ค.ศ. 1498
ราชาภิเษก: 8 กุมภาพันธ์ ค.ศ. 1492
ครั้งที่ 2: 8 มกราคม ค.ศ. 1499 –  9 มกราคม ค.ศ. 1514
ราชาภิเษก: 18 พฤศจิกายน ค.ศ. 1504
สมเด็จพระราชินีแห่งนาโปลี
ระหว่าง: 2 สิงหาคม ค.ศ. 1501 –  31 มกราคม ค.ศ. 1504

พระราชสมภพ: 25 มกราคม ค.ศ. 1477 น็องต์ ราชอาณาจักรฝรั่งเศส
สวรรคต: 9 มกราคม ค.ศ. 1514 บลัว ราชอาณาจักรฝรั่งเศส
คู่อภิเษก: พระเจ้ามัคซีมีลีอานที่ 1 แห่งเยอรมนี (สมรส 1490; โมฆะ 1492) พระเจ้าชาร์ลที่ 8 แห่งฝรั่งเศส  (สมรส 1491; เสียชีวิต 1498) พระเจ้าหลุยส์ที่ 12 แห่งฝรั่งเศส  (สมรส 1499)
พระราชบุตร: ชาร์ล ออร์ลังโด โดแฟ็งแห่งฝรั่งเศส โกลด สมเด็จพระราชินีแห่งฝรั่งเศส เรอนีแห่งฝรั่งเศส
ราชวงศ์: วาลัว
พระราชบิดา: ฟร็องซัวที่ 2 ดยุกแห่งเบรอตาญ
พระราชมารดา: มาร์เกอริตแห่งฟัวซ์ ดัชเชสแห่งเบรอตาญ
| ธรรมเนียมพระยศของ อานแห่งเบรอตาญ |
| --- | --- |
ธงประจำพระอิสริยยศ
ตราประจำพระองค์
การทูล: Her Majesty (ใต้ฝ่าละอองพระบาท)
การแทนตน: ข้าพระพุทธเจ้า
การขานรับ: Your Majesty (พระพุทธเจ้าข้า/เพคะ)
อานแห่งเบรอตาญ สมเด็จพระราชินีแห่งฝรั่งเศส (ฝรั่งเศส: Anne de Bretagne; เบรอตาญ: Anna Vreizh; 25 มกราคม ค.ศ. 1477 - 9 มกราคม ค.ศ. 1514) ทรงเป็นดัชเชสผู้ปกครองแห่งเบรอตาญ และพระอัครมเหสีในพระเจ้ามัคซีมีลีอานที่ 1 แห่งเยอรมนีจนการเสกสมรสเป็นโมฆะ เมื่อค.ศ. 1492 ต่อมาทรงเป็นพระอัครมเหสีในพระเจ้าชาร์ลที่ 8 และพระเจ้าหลุยส์ที่ 12 แห่งฝรั่งเศส ทรงเป็นสตรีพระองค์เดียวในประวัติศาสตร์ที่ได้ดำรงพระอิสริยยศ สมเด็จพระราชินีแห่งฝรั่งเศส ถึง 2 ครั้ง อีกทั้งยังทรงดำรงพระอิสริยยศเป็น สมเด็จพระราชินีแห่งนาโปลีและดัชเชสแห่งมิลาน
อานประสูติเมื่อวันที่ 25 มกราคม ค.ศ. 1477 ที่น็องต์ในฝรั่งเศสเป็นพระธิดาของฟร็องซัวที่ 2 ดยุกแห่งเบรอตาญ  และมาร์เกอริตแห่งฟัวซ์ ดัชเชสแห่งเบรอตาญ (Margaret of Foix) เมื่อพระบิดาเสียชีวิตอานก็เป็นดัชเชสแห่งเบรอตาญอย่างเต็มตัว และเป็นเคานเทสแห่งน็องต์, มงท์ฟอร์ต และริชมงท์ และไวท์เคานเทสแห่งลีมอชส์ ซึ่งทำให้ทรงเป็นสตรีผู้มีอำนาจและฐานะมั่งคั่งที่สุดในยุโรป